Nagrada Vladimir Nazor

**Nagrada "Vladimir Nazor"** je hrvatska državna nagrada koja se dodjeljuje svake godine za najbolja umjetnička ostvarenja u književnosti, glazbi, filmu, likovnim i primijenjenim umjetnostima, kazališnoj umjetnosti te arhitekturi i urbanizmu. 

Dodjeljuje se kao godišnja nagrada i kao nagrada za životno djelo, a ime je dobila po hrvatskom književniku Vladimiru Nazoru.

Godišnja nagrada dodjeljuje se umjetnicima za najbolja umjetnička ostvarenja koja su bila objavljena, izložena, prikazana ili izvedena tijekom protekle godine, kao i grupi umjetnika za kolektivna umjetnička ostvarenja.

Nagrada za životno djelo dodjeljuje se istaknutim umjetnicima koji su svojim stvaralaštvom obilježili vrijeme u kojem su djelovali i čiji je stvaralački put zaokružen, a djela i ostvarenja ostaju trajno dobro Republike Hrvatske.

Nagradu dodjeljuje Odbor "Nagrade Vladimir Nazor" na prijedlog komisija koje osniva za pojedina područja umjetnosti. Predsjednika i članove Odbora, na prijedlog ministra kulture, imenuje Hrvatski sabor iz redova umjetnika, kulturnih i javnih djelatnika. 

## Književnost

## Dobitnici za 2005.
*Književnost*
*pjesnik Delimir Rešicki (*Aritmija*) - godišnja
*pjesnikinja Irena Vrkljan - životno djelo

*Glazba*
*operni pjevač Neven Belamarić (kralj Marke u *Tristanu i Izoldi*) - godišnja
*pijanist Vladimir Krpan - životno djelo

*Likovne i primijenjene umjetnosti*
*arhitekt Mladen Galić (retrospektiva) - godišnja
*slikar Vjekoslav Vojo Radoičić - životno djelo

*Filmska umjetnost*
*redatelj Tomislav Radić (*Što je Iva snimila 21. listopada 2003.*) - godišnja
*redatelj Zoran Tadić - životno djelo

*Kazališna umjetnost*
*glumac Josip Genda (uloge u *Osmom povjereniku*, *Noći iguane* i *Libertincu*) - godišnja
*glumac Vanja Drach - životno djelo 

*Arhitektura i urbanizam* 
*arhitekti Saša Randić i Idis Turato (osnovna škola u Krku) - godišnja
*arhitekt Mirko Maretić - životno djelo

## Dobitnici za 2006.
*Književnost*
* pjesnik Mate Ganza (*Hvatanje sjene*) – godišnja  
* povjesničar književnosti i esejist Miroslav Šicel – životno djelo

*Glazba*
* violinist Goran Končar (izvedba *Koncerta za violinu i orkestar* Borisa Papandopula) – godišnja
* primadona Branka Stilinović – životno djelo

*Likovne i primijenjene umjetnosti *
* slikar Zlatan Vrkljan (samostalna izložba "Slike") – godišnja
* slikar Josip Vaništa – životno djelo

*Filmska umjetnost*
* autor Simon Bogojević Narath (*Levijatan*) – godišnja
* redatelj Krsto Papić – životno djelo

*Kazališna umjetnost*
* glumac Galiano Pahor (uloga Schürzingera u *Kazimir i Karolina* Ő. von Horvátha) – godišnja 
* dramski umjetnik Vanča Kljaković – životno djelo

*Arhitektura i urbanizam* 
* arhitekt Ante Rožić – životno djelo
* arhitekt Goran Rako (projekt *Arheološkog muzeja Narona* u Vidu) – godišnja

## Dobitnici za 2007.
*Književnost*
* pisac Mirko Kovač (*Grad u zrcalu*) - godišnja 
* književnik Nedjeljko Fabrio - životno djelo

*Glazba*
* pijanistica Martina Filjak (izvedbe *1. koncerta za klavir i orkestar* J. Brahmsa i * Koncerta za klavir i orkestar* Milka Kelemena) - godišnja 
* baletni prvak Damir Novak - životno djelo

*Likovne i primijenjene umjetnosti *
* slikar Munir Vejzović (izložbe u Galeriji Kula i Palači Milesi u Splitu) - godišnja 
* kipar Dušan Džamonja - životno djelo

*Filmska umjetnost*
* redatelj i scenaristOgnjen Sviličić (*Armin*) - godišnja
* skladatelj Arsen Dedić - životno djelo

*Kazališna umjetnost*
* Boris Svrtan (dramatizacija romana "Metastaze" Ive Balenovića i režija i scenografija predstave u Satiričkom kazalištu Kerempuh u Zagrebu) - godišnja
* redatelj Georgij Paro - životno djelo

*Arhitektura i urbanizam* 
* arhitekti Lea Pelivan i Toma Plejić/ Studio UP (projekt zgrade Gimnazije i Sportske dvorane u Koprivnici)
* arhitekt Ante Vulin - životno djelo

## Dobitnici za 2008.
*Književnost*
* književnica Anka Žagar za pjesničku zbirku Stvarnice, nemirna površina – godišnja nagrada
* književnik Zvonimir Mrkonjić – nagrada za životno djelo

*Glazba*
* Zagrebački kvartet – nagrada za životno djelo
* operni pjevač Tomislav Mužek za ulogu Fausta u operi *Faust* Charlesa Gounoda – godišnja nagrada
 
*Filmska umjetnost*
* redatelj Bogdan Žižić – nagrada za životno djelo
* redatelj Arsen Anton Ostojić za režiju igranog filma Ničiji sin – godišnja nagrada
 
*Likovne i primijenjene umjetnosti*
* akademski slikar Nikola Koydl – nagrada za životno djelo
* akademski slikar Tomislav Buntak za izložbu Hodočasnici - vizija mističnih putovanja u Umjetničkom paviljonu u Zagrebu – godišnja nagrada
 
*Kazališna umjetnost*
* dramski umjetnik Zlatko Crnković – nagrada za životno djelo
* dramska umjetnica Alma Prica za ulogu Christine u predstavi Elektri pristaje crnina E. O'Neilla i za ulogu Nine Tomblin u predstavi I konje ubijaju, zar ne? H. McCoya – godišnja nagrada
 
*Arhitektura i urbanizam*
* arhitekt Nikola Filipović – nagrada za životno djelo
* arhitekt Marijan Hržić za višenamjensku gradsku dvoranu Krešimir Ćosić u Zadru – godišnja nagrada

## Dobitnici za 2009.
*Književnost*
* književnica Ivana Šojat-Kuči za roman Unterstadt - godišnja nagrada
* akademik Milivoj Solar - nagrada za životno djelo

*Glazba*
* dirigent Nikša Bareza - nagrada za životno djelo
* skladatelj Berislav Šipuš i koreograf i redatelj Staša Zurovac za balet Proces premijerno izveden u okviru Muzičkog biennala Zagreb - godišnja nagrada

*Filmska umjetnost*
* redatelj Veljko Bulajić - nagrada za životno djelo
* redatelj Branko Schmidt za režiju igranog filma Metastaze - godišnja nagrada
 
*Likovne i primijenjene umjetnosti*
* grafički dizajner i slikar Alfred Pal - nagrada za životno djelo
* akademski slikar Zoltan Novak za izložbu Noćne slike u Gliptoteci Hrvatske akademije znanosti i umjetnosti u Zagrebu - godišnja nagrada
 
*Kazališna umjetnost*
* dramski umjetnik Vladimir Gerić - nagrada za životno djelo
* dramska umjetnica Mladena Gavran za ulogu u monokomediji Mire Gavrana Najluđa predstava na svijetu - godišnja nagrada

*Arhitektura i urbanizam*
* arhitekt Boris Krstulović - nagrada za životno djelo
* Saša Begović, Marko Dabrović, Tatjana Grozdanić Begović i Silvije Novak / Studio 3LHD za projekt Centra Zamet u Rijeci - godišnja nagrada 

## Dobitnici za 2010.
Na sjednici održanoj 20. svibnja 2011. donesena je odluka o dobitnicima „Nagrade Vladimir Nazor“ za najbolja umjetnička ostvarenja u Republici Hrvatskoj za 2010. godinu.

*Književnost*
* Godišnja nagrada – Nada Gašić za roman Voda, paučina
* Nagrada za životno djelo – Ivan Aralica

*Glazba*
* Nagrada za životno djelo – skladatelj Ruben Radica
* Godišnja nagrada – orguljašica Ljerka Očić za diskografsko ostvarenje *Hrvatska orguljska glazba*
 
*Filmska umjetnost*
* Nagrada za životno djelo – Božidarka Frajt
* Godišnja nagrada – Danilo Šerbedžija za režiju dugometražnog igranog filma Sedamdeset i dva dana

*Likovne i primijenjene umjetnosti*
* Nagrada za životno djelo – Šime Vulas
* Godišnja nagrada – Ivan Faktor za izložbu Prvi program, Galerija Klovićevi dvori, Zagreb, rujan/listopad 2010.
 
*Kazališna umjetnost*
* Nagrada za životno djelo – Zlatko Vitez
* Godišnja nagrada – Jagoda Kralj Novak za ulogu Juliška u predstavi Familija u prahu Nine Mitrović
 
*Arhitektura i urbanizam*
* Nagrada životno djelo – Dinko Kovačić
* Godišnja nagrada – Nikola Bašić za Spomen obilježje poginulim vatrogascima na Kornatu

## Dobitnici za 2011.
*Književnost*
* Nagrada za životno djelo – akademik Nikica Petrak, pjesnik, prevoditelj i esejist
* Godišnja nagrada – Zoran Ferić za roman *Kalendar Maja*

*Glazba*
* Nagrada za životno djelo – sopranistica Mirka Klarić, primadona HNK u Zagrebu
* Godišnja nagrada – skladatelj Davorin Kempf za praizvedbu opusa *Peti zagrebački koncert, Hommage à Bach*

*Filmska umjetnost*
* Nagrada za životno djelo – Hrvoje Turković, filmski teoretičar i kritičar
* Godišnja nagrada – redatelj Silvestar Kolbas za dokumentarni film *Ratni reporter*

*Likovne i primijenjene umjetnosti* 
* Nagrada za životno djelo – Ivan Ladislav Galeta, multimedijski umjetnik
* Godišnja nagrada – Goran Petercol za izložbu *Predmeti*, galerija Klovićevi dvori, Zagreb, lipanj/srpanj 2011.

*Kazališna umjetnost* 
* Nagrada za životno djelo – Špiro Guberina, dramski umjetnik
* Godišnja nagrada – dramski umjetnik Milan Pleština za ulogu Leonea u predstavi *Gospoda Glembajevi* Miroslava Krleže

*Arhitektura i urbanizam*  
* Nagrada životno djelo – Radovan Miščević, arhitekt i urbanist
* Godišnja nagrada – arhitekt Nenad Fabijanić za zgradu Hrvatske biskupske konferencije u Zagrebu

## Dobitnici za 2012.
*Književnost*
* Nagrada za životno djelo - akademik Luko Paljetak, književnik, pjesnik i prevoditelj
* Godišnja nagrada - Tatjana Gromača za roman *Božanska dječica*

*Glazba*
* Nagrada za životno djelo – skladatelj Ivo Malec
* Godišnja nagrada - violončelistica Minika Leskovar za tri koncerta u zagrebačkoj koncertnoj sezoni 2012. - cjelovečernji recital s izraelskim pijanistom Itamarom Golanom (23. siječnja 2012.), izvedbu *3. Kammermusik* Paula Hindemitha s Cantus Ansamblom (14. svibnja 2012.) i izvedbu *1. koncerta za violončelo i orkestar* Dmitrija Šostakoviča sa Zagrebačkom filharmonijom (27. rujna 2012.)

*Filmska umjetnost*
* Nagrada za životno djelo - Ivica Rajković, filmski snimatelj
* Godišnja nagrada - Rene Bitorajac za ulogu u filmu *Ljudožder vegetarijanac*

*Likovne i primijenjene umjetnosti*
* Nagrada za životno djelo - akademkinja Marija Ujević-Galetović, akademska kiparica
* Godišnja nagrada - Ivan Marušić Klif za site-specific instalaciju *Lambda*, Pogon Jedinstvo, Zagreb, 30. ožujka - 06. travnja 2012. i Muzejsko-galerijski prostor *Sveta Srca*, Pula, 13.-27. travnja 2012.

*Kazališna umjetnost*
* Nagrada za životno djelo - Nenad Šegvić, dramski umjetnik
* Godišnja nagrada - redatelj Zlatko Sviben za režiju predstave *Unterstadt*, premijerno izvedenu 5. listopada 2012. u Hrvatskom narodnom kazalištu u Osijeku
 
*Arhitektura i urbanizam*
* Nagrada za životno djelo - Hildegard Auf-Franić, arhitektica
* Godišnja nagrada - arhitekti Neno Kezić i Emil Šverko za Studentski dom i centar Sveučilišnog Kampusa u Splitu

## Dobitnici za 2013.
*Književnost* 
* Nagrada za životno djelo – akademik Tonko Maroević
* Godišnja nagrada - književnik Milko Valent za roman *Umjetne suze*
 
*Glazba*
* Nagrada za životno djelo – pijanistica Pavica Gvozdić
* Godišnja nagrada - skladateljica Olja Jelaska za praizvedbe četiriju novih djela: suite *Meštrovićev san*, te skladba *Lahor blagi*, *Miris cedra libanonskog* i *Cvijet šaronski*
 
*Filmska umjetnost*  
* Nagrada za životno djelo - Nedeljko Dragić, redatelj i autor mnogih crtanih filmova te karikatura i stripova 
* Godišnja nagrada - redatelj Velibor Jelčić za režiju filma *Obrana i zaštita* 

*Likovne i primijenjene umjetnosti*
* Nagrada za životno djelo - postkonceptualni umjetnik Mladen Stilinović
* Godišnja nagrada - Damir Sokić za retrospektivnu izložbu *Slijepe ulice*
 
*Kazališna umjetnost*
* Nagrada za životno djelo – Božidar Boban, dramski umjetnik
* Godišnja nagrada - Balet HNK u Zagrebu za predstave u 2013. godini
 
*Arhitektura i urbanizam*
* Nagrada za životno djelo - Radovan Delalle
* Godišnja nagrada - Ivana Žalac, Margita Grubiša, Damir Gamulin, Marin Jelčić, Zvonimir Kralj i Igor Presečan za Gradsku knjižnicu Labin 

## Dobitnici za 2014.
*Književnost* 
* Nagrada za životno djelo – Zvonimir Majdak, koji se kao "autor velikoga broja žanrovskih romana i parodija uvrstio među najpopularnije prozaike
* Godišnja nagrada - Josip Mlakić za roman "Svježe obojeno" 
 
*Glazba*
* Nagrada za životno djelo – Prerad Detiček, koji je kako ističe Prosudbeno povjerenstvo, svojom djelatnošću ostvario jedinstven, neponovljiv i golem prilog hrvatskoj glazbenoj kulturi uopće
* Godišnja nagrada - mezzosopranistica Martina Gojčeta Silić, za vokalni recital "Nade i spomeni", Hommage a Zinka Kunc
 
*Filmska umjetnost*  
* Nagrada za životno djelo - dramaturg Ivo Štivičić, koji je, ističe prosudbeno povjerenstvo majstor televizijskih i filmskih pisanih formi
* Godišnja nagrada -  glumac Emir Hadžihafizbegović za ulogu u filmu "Takva su pravila" 

*Likovne i primijenjene umjetnosti*
* Nagrada za životno djelo - kostimografkinja i dizajnerica Jagoda Buić Wuttke, koja u svom stvaralaštvu istražujući materiju i teksturu, njihove mogućnosti i ograničenja, razvila samosvojan i jedinstven izraz
* Godišnja nagrada - slikar Marko Tadić za izložbu "Pogled u čudu" u galeriji Galženica; njegov rad, kako je istaknuto, prepoznat je kao izraz sklonosti narativnim prosedeima, koji svoje podrijetlo imaju u književnosti i filmu
 
*Kazališna umjetnost*
* Nagrada za životno djelo – glumica Marija Kohn, prosudbeno povjerenstvo istaknulo je kako je Marija Kohn s lakoćom prelazila iz žanra u žanr, iz stila u stil, iz standardnoga književnog jezika u mjesne idiome
* Godišnja nagrada - glumica Jelena Miholjević za ulogu Olge u Čehovljevoj predstavi "Tri sestre", koja je "doprla do najtananijih slojeva ljudske psihe
 
*Arhitektura i urbanizam*
* Nagrada za životno djelo -  arhitekt profesor emeritus Ivan Crnković, koji je "svojim projektantskim, graditeljskim i pedagoškim radom uspio nepobitno dokazati da arhitektura doista jest sredstvo kojim možemo doći i do umjetničkoga djela"
* Godišnja nagrada -  dodijeljena je Emilu Špiriću, Vedranu Pedišiću, Juanu Joseu, Nunezu Andradeu i Ericku Velascou Farreri za školu i vrtić u sklopu odgojno-obrazovnoga kompleksa "Kajzerica" u Zagrebu

## Dobitnici za 2015.
*Književnost* 
* Nagrada za životno djelo – Pavao Pavličić, književnik
* Godišnja nagrada - Delimir Rešicki, književnik, za zbirku pjesama "Lovci u snijegu"
 
*Glazba*
* Nagrada za životno djelo – Alfi Kabiljo, skladatelj i glazbenik
* Godišnja nagrada - Aljoša Jurinić, pijanist, za pijanistički recital posvećen opusima Frédérica Chopina)

*Filmska umjetnost*  
* Nagrada za životno djelo - Eduard Galić, redatelj i scenarist
* Godišnja nagrada - Ivona Juka, redateljica i scenaristica, za režiju i scenarij filma "Ti mene nosiš"

*Likovne i primijenjene umjetnosti*
* Nagrada za životno djelo - Zlatko Keser, akademski slikar
* Godišnja nagrada - Svjetlan Junaković, diplomirani kipar, za izložbu "Radi se o tom da zaustavim konja" u Gliptoteci HAZU

*Kazališna umjetnost*
* Nagrada za životno djelo – Ivica Boban, redateljica
* Godišnja nagrada - Anja Šovagović, glumica, za ulogu *Violet Weston* u predstavi "Kolovoz u okrugu Osage"
 
*Arhitektura i urbanizam*
* Nagrada za životno djelo - Josip Uhlik, arhitekt i urbanist
* Godišnja nagrada - projektni ured Radionica arhitekture i Vanja Ilić, arhitektica, za Muzej vučedolske kulture

## Dobitnici za 2016.
*Književnost* 
* Nagrada za životno djelo – Dubravko Jelčić, akademik
* Godišnja nagrada - Krešimir Nemec, akademik, za monografiju "Gospodar priče: Poetika Ive Andrića"
 
*Glazba*
* Nagrada za životno djelo – Vladimir Kranjčević, prof. emeritus, dirigent i glazbeni pedagog
* Godišnja nagrada - Ruben Dalibaltayan, pijanist, za diskografsko ostvarenje "Blagoje Bersa: za klavir"

*Filmska umjetnost*  
* Nagrada za životno djelo - Božidar Smiljanić, glumac
* Godišnja nagrada - Hana Jušić, redateljica, za režiju i scenarij debitantskog dugometražnog filma "Ne gledaj mi u pijat"

*Likovne i primijenjene umjetnosti*
* Nagrada za životno djelo - Eugen Feller, slikar
* Godišnja nagrada - Peruško Bogdanić, akademski kipar, za izložbu "Kipar Bogdanić u sinkronijskom čitanju" održanoj u Galeriji umjetnina Slavonskog Broda

*Kazališna umjetnost*
* Nagrada za životno djelo – Mustafa Nadarević, glumac
* Godišnja nagrada - Iva Vitić Gaimero, baletna solistica, za ulogu Julije u baletu "Romeo i Julija"
 
*Arhitektura i urbanizam*
* Nagrada za životno djelo - Branko Kincl, arhitekt i akademik
* Godišnja nagrada - Vjera Bakić i Matthias Kulstrunk, arhitekti, za Bazenski kompleks Svetice

## Izvori
* Zakon o "Nagradi Vladimir Nazor" (N.N., br. 27/91.)
* Službene stranice Ministarstva kulture RH